(vovworld) – ດັ່ງທີ່ພວກເຮົາໄດ້ໃຫ້ຂ່າວໄປແລ້ວ, ຕອນເຊົ້າວັນທີ 20/06, ຢູ່ດ່ານັ້ງ ໄດ້ຈັດກອງປະຊຸມສຳມະນາສາກົນ “ຮ່ວາງຊາ - ເຈື່ອງຊາ: ຄວາມຈິງກ່ຽວກັບປະຫວັດສາດ” ໂດຍມະຫາວິທະຍາໄລດ່ານັ້ງ ແລະ ມາຫາວິທະຍາໄລ ຟ້າມວັນດົງ, ແຂວງກວາງຫງ້າຍ ຈັດຕັ້ງ ດ້ວຍການເຂົ້າຮ່ວມຂອງນັກຮຽນຮູ້ທັງຢູ່ພາຍໃນ ແລະ ຕ່າງປະເທດກວ່າ 100 ຄົນ. ກອງປະຊຸມສຳມະນາດຳເນີນໄປໃນສະພາບຢູ່ທະເລຕາເວັນອອກ ພວມສັບສົນທີ່ສຸດ ພາຍຫຼັງເລື່ອງຈີນ ນຳຮ້ານເຈາະນ້ຳມັນໄຮ່ຢາງ 981 ເຂົ້າເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ ຢ່າງຜິດກົດໝາຍ.
ທີ່ວາລະປຶກສາຫາລືທຳອິດໃນຕອນເຊົ້າວັນທີ 20/06 ດ້ວຍຫົວຂໍ້ “ຄວາມຈິງກ່ຽວກັບການຂັດແຍ້ງຢູ່ 2 ໝູ່ເກາະຮ່ວາງຊາ - ເຈື່ອງຊາ ແລະ ບັນດາຜົນກະທົບຕໍ່ສັນຕິພາບ, ຄວາມສະຫງົບປອດໄພໃນພາກພື້ນ”, ທ່ານ ສາດສະດາຈານ Calyte A.Thayer ມາຈາກສະຖາບັນປ້ອງກັນຊາດອົດສຕາລີ ຖືວ່າ, ການກະທຳພຽງລຳພັງຝ່າຍດຽວຂອງຈີນ ເມື່ອຕັ້ງຮ້ານເຈາະນ້ຳມັນໃນຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ ພວມວາງອອກບັນດາບັນຫາປະຫວັດສາດການເມືອງ ແລະ ກົດໝາຍທີ່ສັບສົນ, ກ່ຽວຂ້ອງເຖິງການຮຽກສິດຂັດແຍ້ງອະທິປະໄຕ. ທ່ານ ສາດສະດາຈານ Calyte A.Thayer ຢືນຢັນວ່າ, ການຂັດແຍ້ງໃນປະຈຸບັນກ່ຽວກັບສິດ ແລະ ສິດອະທິປະໄຕໃນບັນດາເຂດທະເລຢູ່ອ້ອມເຂດໝູ່ເກາະຮ່ວາງຊາ ພຽງແຕ່ສາມາດແກ້ໄຂໄດ້ໂດຍອີງຕາມກົດໝາຍສາກົນ, ລວມທັງສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982.
“ຂ້າພະເຈົ້າຖືວ່າ ພວກເຮົາຕ້ອງປຶກສາຫາລືຢູ່ສະພາຄວາມໝັ້ນຄົງສະຫະປະຊາຊາດ, ກ່ຽວກັບບັນຫາຮ້ານເຈາະນ້ຳມັນ ແລະ ຜົນກະທົບຂອງມັນ. ແລະ ຈີນແມ່ນສະມາຊິກຂອງສະພາຄວາມໝັ້ນຄົງ, ເຂົ້າເຈົ້າຕ້ອງປະເຊີນໜ້າ. ສະຫະປະຊາຊາດສາມາດສວມບົດບາດເປັນຕຸລາການເພື່ອຮຽກຮ້ອງຈີນ ຖອນຮ້ານເຈາະນ້ຳມັນ, ປົກປັກຮັກສາສັນຕິພາບໃນພາກພື້ນ.”
ກອງປະສຸມສຳມະນາຄັ້ງນີ້ ໄດ້ມີຈຳນວນນັກຮຽນຮູ້ເຂົ້າຮ່ວມຫຼາຍທົບ 2 ເທົ່າເມື່ອທຽບກັບປີກອນ, ເຊິ່ງລວມມີບັນດານັກຮຽນຮູ້ທີ່ມີອິດທິພົນຊື່ສຽງ, ນັກຄົ້ນຄວ້າສາກົນ, ບັນດາຜູ້ທີ່ມີກິດຈະກຳວິທະຍາສາດຄົ້ນຄວ້າກ່ຽວກັບທະເລຕາເວັນອອກ.